《次韵王蒙泉见寄并和鄙作》
宋代·方一夔

君谱猗兰操，曲度得硕师。孤唱绝众和，不与淫声比。

难逢拊石盛，终作蹈海衰。近传贫作祟，疽疣等骈枝。

西风几挥泪，徙倚哀吾私。好音忽西堕，竹下哦君诗。

翛然落月色，融融伴君疑。慇勤告司鼎，君侧要子思。

试归扣小有，坐待天定时。

作者简介：宋元之际严州淳安人，一名夔，字时佐，自号知非子。方逢辰孙。以荐领教郡庠，未几退，隐富山，授徒讲学，学者称为富山先生。有《富山遗稿》。